《昨传旨劳军彰明蒙文孺智仲皆惠佳句道中先次文孺韵奉寄并以谢智仲》
宋代·师骥

圣主宽仁念小臣，江湖未许去垂纶。眷言剑阁出车远，用锡枫宸湛露春。

燕豆恩光浮四坐，旌旗喜气动三辰。顾余滥辱皇华命，更获从容遇故人。

作者简介：师骥（？～一一四二，按《金石苑》原署“师□□，绍兴六年四川提刑”，据《建炎以来系年要录》卷八○：绍兴四年九月“左朝散大夫知蜀州师骥提点成都府路刑狱公事”，师□□当为师骥），字德骏，彭州（今四川彭县）人。徽宗政和二年（一一一二）进士。历嘉州州学教授，右正言，知房州。高宗绍兴四年（一一三四）知蜀州、提点成都府路刑狱。官终夔州路转运副使。绍兴十二年卒。事见宋晁公溯《嵩山集》卷五二《师公传》。